Avertismentul unui economist după retrogradarea ratingului României: „O lovitură semnificativă pentru credibilitatea României”
Retrogradarea ratingului României va împinge țara în brațele FMI, într-un context economic „foarte dificil”, avertizează economistul Adrian Negrescu. El speră ca politicienii „să trateze cu toată seriozitatea «instabilitatea politică» reclamată de Agenția de rating Fitch”, care a revizuit, marți, de la stabilă la negativă perspectiva IDR a României (datorii pe termen lung) confirmând IDR la 'BBB-'.